प्रत्यक्षदर्शियों ने बताया कि बारिश की वजह से रामपुर चुंगी पर भारी जलभराव था। आसपास के गांव आदि से आने वाला पानी भी रामपुर चुंगी से ही होकर सोलानी नदी में ज रहा था। इस कारण यहां पानी का तेज बहाव था। इसी बीच आसपास के करीब दो दजर्न से अधिक युवक वहां एकत्रित हो गये। युवकों ने एक योजनाबद्ध तरीके से वहां से गुजर रहे वाहन चालकों को किसी न किसी तरह पानी में गिराना शुरू कर दिया। वाहन चालकों के पानी में गिरते ही वाहन पानी के बहाव में बहने लगे। इसके बाद युवकों ने वाहनों को पकड़ने व उन्हें बाहर निकालने के नाम पर वाहन चालकों से सौ-सौ रुपये वसूले। इस बात की जानकारी गंगनहर कोतवाली पुलिस को लगी तो पुलिस फोर्स मौके पर पहुंची। पुलिस वाहन चालकों को परेशान कर उनसे वसूली कर रहे युवकों को लाठी फटकार कर वहां से खदेड़ा।